Ol.chief blong Saut Ist Santo oli klapem.hand yesterday taem we gsvman i talem se.Luganville hemi wan ekonomik port mo hemi gud blong equipim Luganville mo Santo long ol infrastructure. Ol chief i welkamem any devolpmen we gavman i wandem mekem long graon blong olgeta. Ol land ona blong Pekoa airport mo Palekula i welkamem tingting blong gavman blong mekem airport ikam bigwan moa mo mekem Palekula ikam fishing base olsem bifo. Ol.toktok ia ol chief mo land ona i talem long gavman yesterday. Yesterday Praem Minista Charlot Salwai, minista blong finance Gaetan mo minista blong land Alfred Maoh oli hotem miting wetem ol chief, ol land ona, Sanma province mo Luganville municipal kansel blong tokbaut ol developmen ia long olgeta. Ol land ona mo ol chief i talem se afta long moa long 30 yia long indipendens bae oli finally luk frut blong indipendens. Oli talem se ikat ol smosmol problem be hemia hemi blong kitchen blong olgeta be mas lego developmen i gohet. Praem Minista i talem tankiu long ol land ona mo ol chief blong Santo blong oli save acceptem blong ol pipol blong Not kasem Saut i save kam stap long graon blong olgeta. Yesterday PM Salwai wetem delegesen blong hem oli kasem Najino Point long saut Santo blong talem gavman blong tede bae hemi mekem kolta rod blong olgeta. Tede moning delegesen blong PM i mit wetem busines komuniti blong Luganville mo Santo.
tpi_Latn